**ชื่อผลงาน** การบริหารจัดการเครื่องนึ่งฆ่าเชื้อให้มีประสิทธิภาพ

**เจ้าของผลงาน**  หน่วยงานจ่ายกลางโรงพยาบาลห้วยผึ้ง

1. นายเกษม แสงเพ็ชร
2. นางเยาวลักษณ์ ใจอ่อน
3. นางอุทัยวรรณ แสบงบาล

**ปัญหาและสาเหตุโดยย่อ**

หน่วยงานจ่ายกลางโรงพยาบาลห้วยผึ้งมีเครื่องนึ่งฆ่าเชื้อจำนวน 2 เครื่อง โดยมีเครื่องนึ่งระบบใช้แก๊ส และเครื่องนึ่งระบบไฟฟ้า อย่างละ1 เครื่อง การนึ่งเครื่องมือจะนึ่งวันละ 1 ครั้งเนื่องจากมีจำนวนเครื่องมือไม่มาก เจ้าหน้าในหน่วยงานมักจะใช้เครื่องนึ่งระบบไฟฟ้าเนื่องจากใช้งานง่าย สะดวก จึงทำให้เครื่องนึ่งระบบใช้แก๊สไม่ค่อยได้ใช้งาน ส่งผลให้ขาดการดูแลและบำรุงรักษาและเจ้าหน้าที่ไม่ชำนาญในการใช้เครื่องนึ่งระบบใช้แก๊ส เมื่อใดที่เครื่องนึ่งระบบไฟฟ้าชำรุด รอช่างมาซ่อมจำเป็นต้องใช้ เครื่องนึ่งระบบใช้แก๊ส เจ้าหน้าที่ผู้ปฏิบัติงานไม่มีความชำนาญในการใช้เครื่องนึ่ง และเครื่องนึ่งก็เสี่ยงต่อการชำรุด หน่วย งานจ่ายกลางจึงได้ทบทวนและหาแนวทางแก้ไขร่วมกัน

**วัตถุประสงค์**

* เพื่อบำรุงรักษาเครื่องนึ่งฆ่าเชื้อให้พร้อมใช้งานได้ทั้ง 2 เครื่อง
* ผู้ปฏิบัติงานมีความชำนาญในการใช้เครื่องนึ่งฆ่าเชื้อทั้ง 2 เครื่อง
* เพื่อป้องกันความเสี่ยง หากมีเครื่องใดเครื่องหนึ่งชำรุดให้ยังมีเครื่องนึ่งฆ่าเชื้อใช้ทดแทนกันได้
* เพื่อลดค่าใช้จ่ายในการซ่อมเครื่องนึ่งฆ่าเชื้อ

**เป้าหมาย**

* เจ้าหน้าที่หน่วยงานจ่ายกลางทุกคน

**วิธีดำเนินการ**

* ทบทวนแนวปฏิบัติในการใช้เครื่องนึ่งฆ่าเชื้อทั้ง 2 เครื่อง
* วันจันทร์และวันที่มีอุปกรณ์ เครื่องมือนึ่งฆ่าเชื้อน้อยให้ใช้เครื่องนึ่งระบบใช้แก๊สเนื่องจากมีขนาดเล็กกว่า ส่วนวันอื่นๆให้ใช้เครื่องนึ่งระบบไฟฟ้า
* มีการสอนการใช้เครื่องนึ่งทั้ง 2 เครื่องโดยผู้ที่ชำนาญกว่าในหน่วยงานโดยใช้ระบบพี่สอนน้อง

**การวัดผล**

* เครื่องนึ่งฆ่าเชื้อพร้อมใช้งานได้ทั้ง 2 เครื่อง
* ผู้ปฏิบัติงานสามารถใช้เครื่องนึ่งฆ่าเชื้อได้ทั้ง 2 เครื่อง
* มีเครื่องนึ่งฆ่าเชื้อใช้ทดแทนหากมีเครื่องไดเครื่องหนึ่งชำรุด

**บทเรียนที่ได้รับ**

การพัฒนางานครั้งนี้ ได้รับความร่วมมือจากผู้ปฏิบัติงานในหน่วยงานในการร่วมกันบำรุงรักษาเครื่องมือในหน่วยงานให้มีความพร้อมใช้ มีการทบทนปัญหาที่เกิดขึ้น และร่วมกันหาแนวทางแก้ไขร่วมกันเพื่อให้งานราบรื่น และใช้ทรัพยากรที่มีอยู่ให้เกิดประโยชน์สูงสุด